el el el el el el el el el el el el el el el el el el el el el en el el el el el el el el ru el el el el el el el de el el el el el el el el el el el el el el el el el el el el el el el el el el el el el el el el el el el el el el el
Το λήμμα παραθέτει τις πηγές του αόριστα, χωρίς παραπομπές. Βοηθήστε συνδέοντας το κείμενο με τις πηγές χρησιμοποιώντας παραπομπές, ώστε να είναι επαληθεύσιμο.
Το Γενικό Επιτελείο Ναυτικού (ΓΕΝ), πρώην Αρχηγείο Βασιλικού Ναυτικού και Αρχηγείο Ναυτικού είναι το αρμόδιο Επιτελείο των ελληνικών Ενόπλων Δυνάμεων για τη διοίκηση του Πολεμικού Ναυτικού. Ιεραρχικά υπάγεται στο Γενικό Επιτελείο Εθνικής Άμυνας (ΓΕΕΘΑ).
ΜΕΓΑ ΤΟ ΤΗΣ ΘΑΛΛΑΣΗΣ ΚΡΑΤΟΣ
Ο Ναύτης του Αιγαίου
Αντιναύαρχος Στυλιανός Πετράκης ΠΝ
Αντιναύαρχος Παναγιώτης Λυμπέρης ΠΝ
Αντιναύαρχος (Μ) Γεώργιος Μπαμπλένης ΠΝ
Υποναύαρχος Γεώργιος Καμπουράκης ΠΝ
Υποναύαρχος (Μ) Δημήτριος Σούφρας ΠΝ
Υποναύαρχος Δημήτριος-Ελευθέριος Κατάρας ΠΝ
Υποναύαρχος Ιωάννης Καλογερόπουλος ΠΝ
Υποναύαρχος Χαράλαμπος Ζησιμόπουλος ΠΝ
Το ΓΕΝ ιδρύθηκε επί πρωθυπουργίας Γεωργίου Θεοτόκη και βασιλείας του Γεωργίου Α΄ με το ν. ΓΣΚΖ΄ της 21 Ιουλίου του 1907. Στη συνέχεια με το από 12 Νοεμβρίου του ίδιου έτους εκδοθέντος Β.Δ. κυρώθηκε ο πρώτος οργανισμός του. Ακολούθησαν διάφορες τροποποιήσεις περί ΓΕΒΝ, ΓΕΠΝ, και στη συνέχεια με το από 28 Οκτωβρίου του 1935 Β.Δ. «Περί οργανισμού ΒΝ» οπότε το ΓΕΝ συγκροτήθηκε από το Γραφείο Αρχηγού, Υπασπιστηρίου, Γραμματείας, Α΄, Β΄, και Γ΄ Διευθύνσεων και τεσσάρων αυτοτελών Τμημάτων (Συνεννόησης, Οργανικών διατάξεων, ιστορικής υπηρεσίας και Προϋπολογισμού – Στατιστικής).
Κατά τον Β΄ Παγκόσμιο Πόλεμο και ειδικότερα μετά τις 20 Απριλίου 1941, κατά την οποία έπαυσε να υφίσταται ουσιαστικά ο Ελληνικός Στρατός, ο θεσμός του ΓΕΝ διατηρήθηκε υποτυπωδώς στη Μέση Ανατολή, όπου κατέφυγαν τα πολεμικά πλοία γραμμής, ακολουθώντας την ελληνική κυβέρνηση, τα οποία και υπήχθησαν επιχειρησιακά στο Βρετανικό Βασιλικό Ναυαρχείο.
Μετά την απελευθέρωση, το ΓΕΝ αναπτύχθηκε και πάλι ως αυτοτελής οργανισμός στο πλαίσιο του Υπουργείου Ναυτικών που υφίστατο ακόμη. Τελικά επί πρωθυπουργίας Αλέξανδρου Παπάγου και βασιλείας του Παύλου με τον ν. 2387/1953 με τον οποίο και δημιουργήθηκε το Γενικό Επιτελείο Εθνικής Αμύνης υπήχθη απ' ευθείας σ' αυτό ως κλάδος του, όπως υφίσταται σήμερα.
Για αναλυτικό κατάλογο των αρχηγών ΓΕΝ στην Ελλάδα, δείτε Κατάλογος αρχηγών του Γενικού Επιτελείου Ναυτικού (Ελλάδα).
Αρχηγός του Γενικού Επιτελείου Ναυτικού (Α/ΓΕΝ) είναι σήμερα ο Αντιναύαρχος Στυλιανός Πετράκης ΠΝ.
Υπαρχηγός του Γενικού Επιτελείου Ναυτικού (Υ/ΓΕΝ) είναι σήμερα ο Υποναύαρχος Γεώργιος Καμπουράκης ΠΝ.